31/08/2012 | Administración LocalMunicipal
Mugardos
Bases da convocatoria de axudas á escolarización 2012

BASES DA CONVOCATORIA DE AXUDAS Á ESCOLARIZACIÓN 2012 1. OBXECTO E DEFINICIÓN. O obxecto do presente regulamento é a definición e regulación das diferentes axudas municipais destinadas á atención das necesidades sociais da poboación do Concello de Mugardos infanto-xuvenil que está a cursar estudos. Enténdese como unha parte do conxunto de prestacións de carácter subsidiario e complementario doutro tipo de recursos económicos previstos na lexislación vixente que forma parte do conxunto de intervencións e actuacións específicas necesarias para a prevención, asistencia e promoción social.2. TIPOLOXÍA E CONTÍA DAS AXUDAS. Cooperativa escolar: a axuda ingresaráselle directamente ó centro educativo que corresponda previo informe ou factura do centro. Non superar a renda familiar os 12.000 €/ano de ingresos íntegros. Nos centros públicos de educación infantil que non teñan cooperativa establécese unha axuda de 50 € que será complementaria das anteriores. Primeiro ciclo de educación infantil: 80 € Segundo ciclo de EI: 100 € Educación primaria: 150 € Educación secundaria: 200 € Bacherelato, FP: 250 € Universidades públicas: 300 € Transporte (ata nivel universitario, inclue formación adultos): 80 € Transporte (nivel universitario): 400 € 3. REQUISITOS E DESTINATARIOS/AS DO PROGRAMA. Poderán acceder ao programa de axudas as persoas individuais, unidades de convivencia, maiores de idade ou menores con cargas familiares, que reúnan os seguintes requisitos: 1. Estar empadroado/a no Concello de Mugardos e ter residencia efectiva neste cunha antigüidade de polo menos 6 meses á data da solicitude.2. Deberase presentar o certificado oficial que xustifique todos os ingresos da unidade familiar de convivencia (declaración da renda, certificado de imputación de rendas, etc.). 3. Fotocopia de matrícula para o curso escolar correspondente ou informe/certificado emitido polo centro escolar indicando o curso que estudirán os/as posibles beneficiarios/as.4. Cumplir, en todo caso, todos os requisitos económicos que se estipulan no presente regulamento.5. Cursar estudos de educación infantil, primaria e secundaria obrigatoria, Bacharelato ou PCPI, nos colexios do Concello de Mugardos, ou estudos de FP, universidade ou PCPI noutros centros. Naqueles casos de que por razóns de proximidade xeográfica (por exemplo, parroquias limítrofes) o/a rapaz/a curse estudos fóra do termo municipal de Mugardos, estudarase cada caso individualmente, sempre e cando cumpra o resto dos requisitos (estar empadroado/a en Mugardos, non superar o nivel económico especificado e cursar estudos en centros públicos). O criterio económico para a concesión do 100% da axuda será o de nun superar os seguintes ingresos íntegros: O criterio económico para concesión do 50% da axuda será o de atoparse no baremo dos seguintes ingresos íntegros: Estos importes incrementaránse ata un máximo de 300€ no caso de xustificarse o pago de aluguer ou hipoteca da vivenda habitual.4. PRAZO DAS SOLICITUDES. Establécese un período de solicitude de 15 días hábiles a partir do día seguinte da publicación das presentes bases no Boletín Oficial da Provincia (BOP). 5. PROCEDEMENTO PARA A BAREMACIÓN E VALORACIÓN DAS AXUDAS SOLICITADAS. Baremaranse as solicitudes e elaborarase o informe-proposta pola traballadora social, que deberán ser presentadas na comisión informativa de benestar social, igualdade, sanidade, educación e política lingüística, quen ditaminará a súa concesión ou denegación en función do cumprimento dos requisitos esixidos. Na notificación da resolución deberá especificarse ao abeiro do presente regulamento ás causas da denegación da axuda solicitada. As axudas concederánse por orde de prioridade económica ata acadar o orzamento total segundo a partida 480 Axudas as familias e entidades sen fins de lucro.6. PRAZO DE RECLAMACIÓNS. Unha vez ditaminadas comunicarase ao/a interesado/a por escrito a resolución indicando os motivos da concesión ou denegación das axudas. O/a interesado/a poderá presentar perante o Concello unha reclamación por escrito nos seguintes 10 días de haberlle comunicado a resolución.7. XUSTIFICACIÓN E/OU PAGO DAS AXUDAS CONCEDIDAS. O pago das axudas farase efectivo previa xustificación do gasto realizado, mediante a presentación dunha factura de calquera dos establecementos do Concello de Mugardos, mediante transferencia bancaria ao número de conta especificado no expediente. Poderase conceder o anticipo das axudas mediante solicitude previa e con informe técnico favorable. Mugardos, 16 de agosto de 2012. O alcalde Xosé Fernández Barcia